title: Islas Selvagens
text: A islas Selvagens (en portugués ilhas Selvagens, literalment "islas Salvaches") son un chicot archipielago situato en l'oceano Atlantico entre Madeira (a 280 km) y as Canarias (a 165 km). Como todas as islas d'a Macaronesia, as Selvagens tienen un orichen vulcanico. L'archipielago tien dos islas y quantas isletas.
  
  Administrativament, l'archipielago pende d'a rechión autonoma de Madeira, encara que o gubierno portugués ha feito un estudeo ta creyar un municipio propio ta as islas (que tienen nomás un habitant, un guarda).
  
  L'archipielago tien una aria total de 273 hectarias (2,73 km²).
  
  Encara que son unas islas remotas y isolatas, han recibito as vesitas oficials de dos presidents d'a republica portuguesa, Mário Soares y Jorge Sampaio, ta refirmar a sobirania nacional y ta contrimostrar o estatus d'as islas como reserva nacional.
  
  Selvagens